36. ΑΝΑΓΚ. ΝΟΜΟΣ υπ' αριθ. 850 της 18/22 Ιαν. 1946 Περί συνομολογήσεως δανείων και πιστώσεων εις εξωτερικόν συνάλλαγμα. Άρθρ.1.-Εγκρίνεται η μετά ξένων Κυβερνήσεων, πιστωτικών Ιδρυμάτων και Οργανισμών πάσης φύσεως εν τη αλλοδαπή, συνομολόγησις δια λ/σμόν του Ελληνικού Δημοσίου δανείων και πιστώσεων, ων το ποσόν ως και οι εν γένει όροι εξυπηρετήσεως θέλουσι καθορισθή μεταξύ των δανειστών και του εκπροσωπούντος το δανειζόμενον Ελλην. Δημόσιον Υπουργού των Οικονομικών. Άρθρ.2.-Το προϊόν των κατά το προηγούμενον άρθρον δανείων και πιστώσεων, εφόσον δια της δανειακής συμβάσεως δεν αναλαμβάνεται ειδική προς τούτο υποχρέωσις χρησιμοποιήσεως αυτού, διατεθήσεται κατά την κρίσιν του Υπουργού των Οικονομικών, είτε προς θεραπείαν των πάσης φύσεως αναγκών ανασυγκροτήσεως και ανοικοδομήσεως της χώρας, είτε δια την σταθεροποίησιν του εθνικού νομίσματος. Σελ. 102 Άρθρ.3.-Αι δια τη συνομολόγησιν των ως είρηται δανείων και πιστώσεων καταρτιζόμεναι συμβάσεις ισχύουσι και δεσμεύουσι τα συμβαλλόμενα μέρη από της υπογραφής αυτών, κυρούνται δε δια Β.Δ/τος, εκδιδομένου προτάσει του επί των Οικονομικών Υπουργού. Αι περί ων πρόκειται συμβάσεις απαλλάσσονται παντός τέλους χαρτοσήμου. Των τελών του χαρτοσήμου απαλλάσσονται ωσαύτως και τα εκάστοτε καταβαλλόμενα προς τους δανειστάς δι' εξόφλησιν του κεφαλαίου και τόκων των συνομολογουμένων πιστώσεων και δανείων ποσά. Κεφάλαιον και τόκος των εν τω παρόντι νόμω αναφερομένων δανείων και πιστώσεων απαλλάσσονται παντός φόρου υφισταμένου ή επιβληθησομένου, συνθετικού ή αναλυτικού, ως επίσης και οιουδήποτε τέλους ή δικαιώματος, ή φόρων υπέρ του Δημοσίου ή υπέρ τρίτων, του Ελληνικού Δημοσίου υποχρεουμένου, εκτός αντιθέτου συμφωνίας, να καταβάλη εις τους εν προκειμένω δανειστάς αυτού τους συμφωνουμένους τόκους εις ολόκληρον ως επίσης και το συνομολογηθέν κεφάλαιον. Η τοιαύτη απαλλαγή ισχύει ου μόνον υπέρ των μετά του Ελληνικού Δημοσίου συμβληθησομένων δανειστών, αλλά και υπέρ παντός αλλοδαπού ή ημεδαπού κομιστού ονομαστικού, εις διαταγήν ή εις τον κομιστήν τίτλου εκδοθησομένου εις αντιπροσώπευσιν των περί ων πρόκειται δανείων και πιστώσεων. Άρθρ.4.-Παρέχεται το δικαίωμα εις τους Υπουργούς των Οικονομικών και Εξωτερικών, όπως χορηγώσι πληρεξουσιότητα εις κρατικά όργανα προς υπογραφήν των συμβάσεων συνομολογήσεως των ανωτέρω πιστώσεων και δανείων και προς υπογραφήν των εις αντιπροσώπευσιν αυτών εκδοθησομένων ομολόγων, ανωνύμων εις διαταγήν ή ονομαστικών τίτλων. Η ανωτέρω πληρεξουσιότης δίδεται δι' απλής εγγράφου των ανωτέρω Υπουργών εντολής υπό τον τύπον Δημοσίου εγγράφου. Άρθρ.5.-Εγκρίνεται δυνάμει του παρόντος ισχύουσα και δεσμεύουσα το Ελληνικόν Δημόσιον από της υπογραφής της, η εν Ουασιγκτώνι την 16 Ιαν. 1946 μεταξύ της εν τη αυτή πόλει εδρευούσης EXPORT - IMPORT BANK και του εκείσαι Έλληνος πρεσβευτού κ. Κίμωνος Διαμαντοπούλου υπογραφείσα κατ' εξουσιοδότησιν του Υπουργού των Οικονομικών σύμβασις παροχής προς το Ελληνικόν Δημόσιον πιστώσεως εξ είκοσι πέντε εκατομμυρίων δολλαρίων Νέας Υόρκης. Εν τη ως ανωτέρω γενική εγκρίσει περιλαμβάνεται α)η έγκρισις και η νομιμοποίησις της πληρεξουσιότητος του υπογράψαντος την εν λόγω σύμβασιν Έλληνος πρεσβευτού, β)η έγκρισις της ατελούς καταρτίσεως αυτής και τέλος, η έγκρισις των όρων και των δι' αυτής αναλαμβανομένων υποχρεώσεων του Ελληνικού Δημοσίου. .198. 26.Δ.α.32-36 Δάνεια Εξωτερικά Πάσαι αι διατάξεις το παρόντος νόμου περί κυρώσεως δια Β.Δ/τος των εν τούτω αναφερομένων συμβάσεων, περί απαλλαγής του κεφαλαίου και των τόκων των δανείων και πιστώσεων από παντός φόρου κτλ. περί παροχής εξουσιοδοτήσεως δια την υπογραφήν των εις αντιπροσώπευσιν των δανείων και πιστώσεων εκδοθησομένων τίτλων κτλ. ισχύουσι και έχουσιν εφαρμογήν και επί της περί ης πρόκειται πιστώσεως. Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 